Zbi rka odločb sodne pr akse 
Zadeva C-6 5 0 / 1 5 P  
Polyelectrolyte Producers Group GEIE (PPG ) in SNF SAS  
proti  
E v ropski agenciji za kemikalije (ECHA)  
„Pritožba –Člen 57 –Snovi, ki vzbujajo veliko zaskrbljenost –Identifikacija –Člen 2(8)(b) –Izvzetje – 
Člen 3, točka 15 –Pojem ‚intermediat‘–Akrilamid“ 
Povzetek –Sodba Sodišča (prvi senat) z dne 25. oktobra 2017 
1. Približevanje zakonodaj – Registracija, evalvacija, avtorizacija in omejevanje kemikalij – 
Uredba REACH – Snovi, ki vzbujajo veliko zaskrbljenost – Postopek identifikacije – Uporaba za 
snovi, ki se uporabljajo kot intermediati 
(Uredba Evropskega parlamenta in Sveta št. 1907 /2006 , člen 3, točka 15) 
2. Sodni postopek – Obrazložitev sodb – Obseg 
(Statut Sodišča, člena 36 in 53) 
3. Približevanje zakonodaj – Registracija, evalvacija, avtorizacija in omejevanje kemikalij – 
Uredba REACH – Snovi, ki vzbujajo veliko zaskrbljenost – Sistem dovoljenj – Koraki 
(Uredba Evropskega parlamenta in Sveta št. 1907 /2006 , členi 1(1), 55 in 57 ter priloga XIV) 
4. Približevanje zakonodaj – Registracija, evalvacija, avtorizacija in omejevanje kemikalij – 
Uredba REACH – Uporabe ali kategorije uporab, ki so izvzete iz obveznosti avtorizacije – Izvzetje 
v korist na mestu izoliranih intermediatov in transportiranih izoliranih intermediatov – Vpliv na 
opredelitev takšne vmesne snovi kot take, ki vzbuja veliko zaskrbljenost – Neobstoj 
(Uredba Evropskega parlamenta in Sveta št. 1907 /2006 , členi 2(8)(b), 3, točka 15, 57 in 58(2)) 
1. Člen 3, točka 15, Uredbe št. 1907 /2006 o registraciji, evalvaciji, avtorizaciji in omejevanju kem ikalij 
(REACH) določa, da morajo biti za to, da se uporaba neke snovi lahko šteje za vmesno, izpolnjeni trije 
pogoji. Prvi od teh pogojev se nanaša na cilj proizvodnje in uporabe snovi kot intermediata, ki mora 
biti pretvorba te snovi v drugo snov. Drugi pogoj se nanaša na tehnični način, s katerim pride to te 
pretvorbe, in sicer mora iti za kem ijski proces, poimenovan „sinteza“. S tretjim pogojem je obseg pojma 
„intermediat“ omejen na uporabe snovi, ki se izvajajo v nadzorovanem okolju, ki je lahko bodisi 
oprema, v kateri poteka sinteza, bodisi mesto, na katerem poteka proizvodnja ali sinteza ali na katero 
je ta snov prepeljana. 
SL 
ECLI:EU:C:2017 :802 1 
POVZETEK – ZADEVA C-650/15 P  
PPG IN SNF/ECHA  
Če je cilj proizvodnje in uporabe neke snovi, da se jo pretvori v drugo snov, je izpolnjen prvi od treh 
pogojev iz člena 3, točka 15, Uredbe št. 1907 /2006 za opredelitev snovi kot „intermediata“. Člen 3, 
točka 15, navedene uredbe namreč ne vsebuje nobenega dodatnega merila, na podlagi katerega bi bilo 
mogoče razlikovati glede na to, ali je ta cilj glavni ali postranski, ali ugotavljati, ali se kem ijski proces, 
s katerim se neka snov pretvori v drugo, prekriva s končno uporabo, ki ji je namenjena ta snov. 
(Glej točki 33 in 38.) 
2. Glej besedilo odločbe. 
(Glej točko 44.) 
3. Iz člena 1(1) Uredbe št. 1907 /2006 o registraciji, evalvaciji, avtorizaciji in omejevanju kem ikalij 
(REACH) izhaja, da želi ta zagotoviti visoko stopnjo zaščite zdravja ljudi ali okolja, vključno 
z alternativnimi metodami ocene nevarnosti snovi, ter prosti pretok snovi na notranjem trgu ob 
pospeševanju konkurenčnosti in inovacij. Zato navedena uredba vzpostavlja celovit sistem nadzora nad 
kem ikalijami vključno z njihovo registracijo, evalvacijo, avtorizacijo in morebitnim omejevanjem 
njihove uporabe. 
Uredba št. 1907 /2006 posebno pozornost namenja tako imenovanim snovem, ki vzbujajo „veliko 
zaskrbljenost“. Za te snovi namreč velja postopek avtorizacije, ki je določen v naslovu VII te uredbe, 
katerega namen je v skladu s členom 55 navedene uredbe, da se zagotovi dobro delovanje notranjega 
trga ter hkrati, da se tveganja, izhajajoča iz snovi, ki so vzrok za veliko zaskrbljenost, ustrezno 
nadzirajo in da se te snovi postopno zamenjajo z ustreznimi alternativnimi snovmi ali tehnologijami, 
kjer so te ekono msko in tehnično izvedljive. Prvi korak tega postopka avtorizacije je postopek 
identifikacije snovi, ki so vzrok za veliko zaskrbljenost, na podlagi meril iz člena 57 Uredbe 
št. 1907 /2006 . Drugi korak je vključitev teh snovi na seznam snovi, ki so predmet avtorizacije, ki tvori 
poglavje XIV te uredbe, tretji in zadnji korak pa se nanaša na postopek, na podlagi katerega glede na 
okoliščine primera pride do avtorizacije snovi, ki je vzrok za veliko zaskrbljenost. 
(Glej točke od 54 do 56.) 
4. Kar zadeva postopek avtorizacije, ki je določen v naslovu VII Uredbe št. 1907 /2006 o registraciji, 
evalvaciji, avtorizaciji in omejevanju kem ikalij (REACH), poleg posebnega izvzetja, ki je določeno 
v členu 58(2) navedene uredbe, člen 2(8)(b) te uredbe določa splošno izvzetje, na podlagi katerega se 
na mestu izolirani intermediati ali transportirani izolirani intermediati izvzamejo iz naslova VII 
navedene uredbe. To splošno izvzetje se nanaša zgolj na postopek avtorizacije, ki je določen 
v poglavjih 2 in 3 naslova VII Uredbe št. 1907 /2006 . Ta postopek je namreč namenjen prav temu, da 
se za dano snov, ki vzbuja veliko zaskrbljenost, omejijo uporabe in kategorije uporab, ki jih je mogoče 
dovoliti, ob upoštevanju zlasti splošnega izvzetja iz člena 2(8)(b) navedene uredbe. 
Nasprotno se to izvzetje ne uporablja za določbe naslova VII Uredbe št. 1907 /2006 , ki urejajo snovi 
glede na njihove intrinzične lastnosti. Člen 2(8)(b) te uredbe torej ne nasprotuje temu, da se snov 
opredeli kot taka, ki vzbuja veliko zaskrbljenost, na podlagi meril iz člena 57 navedene uredbe, tudi če 
se uporablja zgolj kot na mestu izoliran intermediat ali kot transportiran izoliran intermediat. 
Poleg tega bi se glede na predmet postopka avtorizacije s tem, da bi se vpisu snovi na seznam tistih 
snovi, ki bodo morda vključene v Prilogo XIV k navedeni uredbi, dodalo pojasnilo, da ta vpis ne vpliva 
na uporabe, ki so izvzete na podlagi člena 2(8)(b) te uredbe, zgolj ponovilo to, kar že izhaja iz Uredbe 
št. 1907 /2006 . Takšen ukrep torej nikakor ne bi bil upošteven za namene uporabe načela 
sorazmernosti. 
(Glej točke 58, 62, 63 in 79.) 
ECLI:EU:C:2017 :802 2